Document ID: 31985R1455

*****
ΚΑΝΟΝΙΣΜΟΣ (ΕΟΚ) αριθ. 1455/85 ΤΗΣ ΕΠΙΤΡΟΠΗΣ
της 31ης Μαΐου 1985
που τροποποιεί τον κανονισμό (ΕΟΚ) αριθ. 1599/84 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων προϊόντων από οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς μεταποιημένων προϊόντων από οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 3α παράγραφος 4 και το άρθρο 18,
Εκτιμώντας:
ότι το άρθρο 4 του κανονισμού (ΕΟΚ) αριθ. 1599/84 της Επιτροπής (3) προβλέπει ότι οι μεταποιητές πρέπει να ανακοινώνουν λεπτομέρειες για την παραγωγή και τα αποθέματα· ότι το άρθρο 19 προβλέπει ότι τέτοιες λεπτομέρειες πρέπει να γνωστοποιούνται στην Επιτροπή· ότι οι λεπτομέρειες που ζητήθηκαν για ορισμένα προϊόντα δεν είναι επαρκείς για την παρακολούθηση της αγοράς· ότι πρόσθετες λεπτομέρειες πρέπει να ανακοινωθούν·
ότι μπορούν να χρησιμοποιηθούν νωπές τομάτες για την παραγωγή διαφόρων προϊόντων που δικαιούνται ενισχύσεως στην παραγωγή· ότι όταν συνάπτονται τα συμβόλαια δεν είναι πάντοτε γνωστή η ποιότητα των τοματών που θα παραδοθούν· ότι η οριστική χρήση των τοματών δεν μπορεί να καθορισθεί εκείνη τη στιγμή· ότι θα πρέπει να είναι δυνατόν να συναφθούν συμβόλαια που θα ορίζουν σαφώς τη δυνατότητα χρησιμοποιήσεως των τοματών στη μεταποίηση ορισμένων προϊόντων·
ότι οι νωπές τομάτες μπορεί σε εξαιρετικές περιπτώσεις να έχουν αλλοιωθεί αφού παραληφθούν από τον μεταποιητή και, συνεπώς, να έχουν καταστεί ακατάλληλες για την προτιθεμένη χρήση · ότι οι αρμόδιες αρχές μπορεί να επιτρέψουν σε τέτοιες περιπτώσεις τη χρησιμοποίηση της νωπής τομάτας για μεταποίηση σε άλλα προϊόντα με βάση την τομάτα όταν αυτό είναι συμβιβαστό με το σύστημα ενισχύσεως στην παραγωγή·
ότι τα συμβόλαια μεταποιήσεως για τα αχλάδια Williams πρέπει να συνάπτονται πριν από τις 10 Αυγούστου· ότι ο παράγων αυτός δημιούργησε πρακτικές δυσχέρειες· ότι ο χρονικός περιορισμός για τη σύναψη τέτοιων συμβολαίων μπορεί να αναβληθεί χωρίς να θίξει τη λειτουργία του συστήματος ενισχύσεως·
ότι η σύγκριση όλων των αιτήσεων ενισχύσεως που υποβλήθηκαν σ' ένα κράτος μέλος μπορεί να απαλύνει την εφαρμογή του συστήματος ενισχύσεως στην παραγωγή· ότι οι μεταποιητές θα πρέπει να διαβιβάζουν ένα αντίγραφο της αιτήσεως ενισχύσεως στο κεντρικό γραφείο σε περιπτώσεις που η αίτηση ενισχύσεως υποβάλλεται στον τοπικό φορέα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1599/84 τροποποιείται ως εξής:
Α. Στο άρθρο 4:
1. το στοιχείο γ) αντικαθίσταται από το ακόλουθο κείμενο:
«γ) το αργότερο στις 8 Ιουνίου,
i) την ποσότητα των δαμασκήνων κατανεμημένη σε δαμάσκηνα που πουλήθηκαν και δαμάσκηνα που δεν πουλήθηκαν,
ii) την ποσότητα των ξηρών δαμασκήνων που ελήφθησαν από δαμάσκηνα d'Ente τα οποία υπήρχαν σε απόθεμα την 1η Ιουνίου αυτού του έτους, και
iii) την ποσότητα των δαμασκήνων από το τρέχον εμπορικό έτος τα οποία μεταποιήθηκαν και πουλήθηκαν πριν από την 1η Ιουνίου. »·
2. το στοιχείο δ) αντικαθίσταται από το ακόλουθο κείμενο:
«δ) το αργότερο στις 31 Ιανουαρίου, την ποσότητα άλλων τελικών προϊόντων τα οποία περιλαμβάνονται το σύστημα ενισχύσεως στην παραγωγή τα οποία υπήρχαν σε απόθεμα στις 16 Ιανουαρίου αυτού του έτους. Τα προϊόντα αυτά θα πρέπει να κατανέμονται σε εκείνα που πουλήθηκαν και εκείνα που δεν πουλήθηκαν και ανάλογα με τα προϊόντα για τα οποία προβλέπεται ένα ποσοστό ενίσχυσης στην παραγωγή και, εφόσον είναι δυνατόν, ανάλογα με το αν τα προϊόντα αυτά έχουν τύχει ενίσχυσης ή όχι. »·
3. προστίθεται το ακόλουθο στοιχείο ε):
«ε) το αργότερο την 1η Νοεμβρίου,
i) την ποσότητα των νωπών ροδακίνων που αγοράσθηκαν κατά τη διάρκεια της περιόδου παραδόσεως όπως ορίζεται στο άρθρο 7 παράγραφος 1 και καταχωρήθηκαν στα μητρώα των πρώτων υλών,
ii) την ποσότητα των νωπών τοματών που αγοράσθηκαν πριν από τις 22 Οκτωβρίου αυτού του έτους και καταχωρήθηκαν στα μητρώα των πρώτων υλών, καθώς και την ποσότητα των νωπών τοματών που αναμένεται να παραδοθούν κατά τη διάρκεια του εναπομένοντος μέρους της περιόδου παραδόσεως όπως ορίζεται στο άρθρο 7 παράγραφος 1,
iii) την ποσότητα των νωπών κερασιών τα οποία αγοράσθηκαν κατά τη διάρκεια της περιόδου παραδόσεως όπως ορίζεται στο άρθρο 7 παράγραφος 1 και καταχωρήθηκαν στα μητρώα των πρώτων υλών,
iv) την ποσότητα των νωπών αχλαδιών που αγοράσθηκαν πριν από τις 22 Οκτωβρίου αυτού του έτους και καταχωρήθηκαν στα μητρώα των πρώτων υλών καθώς και τα νωπά αχλάδια που αναμένεται να παραδοθούν κατά τη διάρκεια του εναπομένοντος μέρους της περιόδου παραδόσεως, όπως ορίζεται στο άρθρο 7 παράγραφος 1,
v) την ποσότητα των τελικών προϊόντων που ελήφθησαν ή υπολογίζεται να ληφθούν από την ποσότητα των νωπών προϊόντων που αναφέρονται στη σημεία i) έως iv).
Η ποσότητα που θα πρέπει να ανακοινωθεί σύμφωνα με τα σημεία i ) και ii) θα πρέπει να είναι η ποσότητα που χρησιμοποιήθηκε ή πρόκειται να χρησιμοποιηθεί για τη μεταποίηση σε τελικά προϊόντα για τα οποία ζητήθηκε ή πρόκειται να ζητηθεί η ενίσχυση στην παραγωγή. Η ποσότητα που θα πρέπει να ανακοινωθεί σύμφωνα με σημεία iii) και iv) θα πρέπει να είναι η ποσότητα που χρησιμοποιήθηκε ή πρόκειται να χρησιμοποιηθεί για τη μεταποίηση σε κεράσια ή αχλάδια σε σιρόπι αναξάρτητα από το εάν πρόκειται να ζητηθεί ή όχι η ενίσχυση στην παραγωγή.
Η ποσότητα που πρέπει να ανακοινώνεται όσον αφορά το σημείο v ) θα πρέπει, όσον αφορά τα προϊόντα με βάση την τομάτα να κατανέμεται σε:
- συμπυκνωμένη τομάτα που έχει μετατραπεί σε συμπυκνώματα με περιεκτικότητα σε ξηρό βάρος 28 % ή περισσότερο αλλά λιγότερο από 30 %,
- διατηρημένες ολόκληρες αποφλοιωμένες τομάτες ποικιλίας San Marzano,
- διατηρημένες ολόκληρες αποφλοιωμένες τομάτες ποικιλίας Roma και παρομοίων ποικιλιών,
- άλλα προϊόντα με βάση την τομάτα.»
Β. Στο άρθρο 5, η παράγραφος 4 γίνεται 6 και προστίθενται οι ακόλουθοι παράγραφοι:
«4. Όσον αφορά τις τομάτες το συμβόλαιο πρέπει να προσδιορίζει τα μεταποιημένα προϊόντα που θα ληφθούν. Μπορεί να καθορίζεται ότι τομάτες μπορούν να χρησιμοποιηθούν για την παρασκευή διαφόρων μεταποιημένων προϊόντων τομάτας αλλά σε τέτοιες περιπτώσεις τα συμβόλαια θα πρέπει επίσης να ορίζουν σαφώς την τιμή που θα πληρωθεί σαν συνέπεια των δυνατών χρησιμοποιήσεων των τοματών.
5. Όσον αφορά τις τομάτες οι αρμόδιες αρχές μπορούν όταν οι περιπτώσεις το δικαιολογούν, ιδιαίτερα όταν οι τομάτες έχουν αλλοιωθεί μετά την παραλαβή τους από τον μεταποιητή, να επιτρέψουν στον μεταποιητή να χρησιμοποιήσει τις τομάτες για τη μεταποίηση σε τελικά προϊόντα διαφορετικά από εκείνα που αναφέρονται στο συμβόλαιο μεταποιήσεως, υπό τον όρο ότι η τιμή που πληρώθηκε ή θα πληρωθεί στον παραγωγό είναι τουλάχιστον ίση με την ελάχιστη τιμή που καθορίζεται για τις τομάτες που πρόκειται να μεταποιηθούν σε τελικά προϊόντα που πράγματι λαμβάνονται και ότι τηρείται η τιμή που αναφέρεται στο συμβόλαιο.»
Γ. Στο άρθρο 7 παράγραφος 1 η τρίτη περίπτωση αντικαθίσταται από το ακόλουθο κείμενο:
«- πριν από τις 25 Αυγούστου όσον αφορά τα αχλάδια Williams που παραδόθηκαν στη βιομηχανία κατά τη διάρκεια της περιόδου από 15 Ιουλίου έως 15 Δεκεμβρίου.»
Δ. Στο άρθρο 14 παράγραφος 4 προστίθεται το ακόλουθο εδάφιο:
«Για τα προϊόντα με βάση την τομάτα ένα αντίγραφο της αιτήσεως ενισχύσεως, όπως περιγράφεται στο άρθρο 12 παράγραφος 1, πρέπει να διαβιβάζεται από τον μεταποιητή στο κεντρικό γραφείο που έχει ορισθεί από το εν λόγω κράτος μέλος, εκτός εάν ο φορέας που έχει ορισθεί στην παράγραφο 1 επεξεργάζεται όλες τις αιτήσεις ενισχύσεως που υποβάλλονται σ' αυτό το κράτος μέλος.»
Ε. Στο άρθρο 19:
1. η ημερομηνία «15 Μαρτίου» στο στοιχείο α) αντικαθίσταται από την ημερομηνία «1η Απριλίου»·
2. στο στοιχείο α) το σημείο v) αντικαθίσταται από το ακόλουθο κείμενο:
«v) η συνολική ποσότητα, εκφρασμένη σε καθαρό βάρος, των προϊόντων που αναφέρονται στα σημεία i) και iii) σε απόθεμα την 15η Ιανουαρίου αυτού του έτους κατανεμημένες σε πωληθέντα και μη πωληθέντα προϊόντα,
vi) τη συνολική ποσότητα, εκφρασμένη σε καθαρό βάρος, των τελικών προϊόντων όπως αναφέρεται στο άρθρο 16 παράγραφος 1 τα οποία παρήχθησαν από μεταποιητές οι οποίοι άρχησαν τη μεταποίηση κατά τη διάρκεια του προηγούμενου ή του τρέχοντος εμπορικού έτους.»· 3. το στοιχείο δ) αντικαθίσταται από το ακόλουθο κείμενο:
«δ) το αργότερο στις 15 Ιουνίου κάθε έτους,
i) τη συνολική ποσότητα δαμασκήνων από το τρέχον εμπορικό έτος τα οποία μεταποιήθηκαν πριν από την 1η Ιουνίου αυτού του έτους,
ii) τη συνολική ποσότητα των ξηρών δαμασκηνών τα οποία ελήφθησαν από δαμάσκηνα d' Ente και των δαμασκήνων σε απόθεμα την 1η Ιουνίου του έτους αυτού κατανεμημένη σε πωληθέντα και μη πωληθέντα δαμάσκηνα·
4. το στοιχείο στ) αντικαθίσταται από το ακόλουθο κείμενο:
«στ) το αργότερο στις 16 Νοεμβρίου κάθε έτους,
i) τη συνολική ποσότητα των νωπών προϊόντων, που αναφέρονται στο άρθρο 4 στοιχείο ε), που χρησιμοποιήθηκαν ή πρόκειται να χρησιμοποιηθούν για μεταποίηση στα τελικά προϊόντα που αναφέρονται στο σημείο αυτό. Η συνολική ποσότητα των νωπών προϊόντων πρέπει να κατανέμεται με αναφορά στα τελικά προϊόντα που θα ληφθούν,
ii) την εκτιμουμένη παραγωγή κατά τη διάρκεια του τρέχοντος έτους:
α) συμπυκνωμένης τομάτας·
β) ολόκληρων αποφλοιωμένων τοματών κατανεμημένες σε:
- αποφλοιωμένες τομάτες της ποικιλίας San Marzano, και
- αποφλιοιωμένες τομάτες της ποικιλίας Roma και παρεμφερών ποικιλιών·
γ) άλλα προϊόντα με βάση την τομάτα·
δ) ροδάκινα σε σιρόπι·
ε) αχλάδια Williams σε σιρόπι·
στ) κεράσια σε σιρόπι.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1985.

Labels: 17
19